बारीडीह से मोबाइल छीना गोलमुरी में पुलिस ने पकड़ा
सिदगोड़ाथाना अंतर्गत बारीडीह बजरंग चौक के पास सफेद रंग की बाइक (अपाचे) पर सवार दो युवक बर्मामाइंस निवासी विकास नंद से मोबाइल छीनकर फरार हो गए। घटना शनिवार शाम करीब 7.15 बजे की है। छिनतई करने के बाद बदमाश टिनप्लेट की ओर भागे। टिनप्लेट में गोलमुरी थाना प्रभारी अरुण महथा वाहनों की चेकिंग कर रहे थे। पुलिस को देख दोनों युवक बाइक लेकर भागने लगे, तो पुलिस ने उनका पीछा किया। इस दौरान इवनिंग क्लब के पास बाइक बेकाबू होकर गिर गई, जिससे दोनों युवकों को हल्की चोट लगी। तलाशी लेने पर पुलिस ने उनके पास से तीन मोबाइल बरामद किया। पकड़ाए युवक विक्रांत राय और विशाल कुमार पारडीह गोसाई रोड के रहने वाले हैं।
पकड़े जाने पर युवकों ने पुलिस को बरगलाने का प्रयास किया। विक्रांत राय ने छीने गए मोबाइल को पहले अपना बताया। जब पुलिस ने उसे मोबाइल में डाले गए पैटर्न लॉक को खोलने को कहा, तो कहा- मोबाइल साथी का है। शक होने पर कड़ाई से पूछताछ की, तो कहा- उक्त मोबाइल उसे बारीडीह में गिरा मिला। इसी बीच बर्मामाइंस निवासी विकास नंद ने अपने मोबाइल पर फोन किया। उसने पुलिस को बताया- मोबाइल उसका है और बाइक सवार दो युवकों ने छिनतई की है। फिलहाल पुलिस दोनों युवकों को हिरासत में लेकर पूछताछ कर रही है।
साकची बिष्टुपुर में महिला से चेन छिनतई
साकचीथाना अंतर्गत बाराद्वारी कुम्हारपाड़ा में शनिवार शाम गोलमुरी निवासी शिखा मिश्रा के गले से सोने की चेन की छिनतई हो गई। शिखा बाराद्वारी से पति के साथ बाइक से घर लौट रही थी। इसी दौरान घटना घटी। इस संबंध में पीड़िता ने साकची थाना में लिखित शिकायत की है। दूसरी ओर, सोनारी के विद्यापति टावर निवासी गुरबीर कौर के गले से बाइक सवार दो बदमाशों ने सोने की चेन छीन ली। घटना 23 फरवरी की है। इस संबंध में गुरबीर कौर ने बिष्टुपुर थाना में दो अज्ञात वाहन सवार बदमाशों के खिलाफ प्राथमिकी दर्ज कराई। प्राथमिकी के अनुसार गुरबीर 23 फरवरी की शाम स्कूटी से साकची जा रही थी। कीनन स्टेडियम के पास पीछे से दो बदमाश मोटरसाइकिल से आए और चेन छीन कर भाग गए।
गोलमुरी थाना में विक्रांत राय और विशाल कुमार।
hin_Deva hin_Deva hin_Deva bho_Deva hin_Deva bho_Deva